Ishulli i Lezhës

Ishulli i Lezhës është fshat në jugperëndim te Lezhës, Shqipëri.

Historia
Në dokumentat historike turko-veneciane të shek. XV përmendet shpesh Ishulli i Lezhës. Një informacion i gjerë për të është në Ditarët e M. Sanutos. Lezha u pushtua nga turqit me 1478, qyteti u dogj, u shkatërrua, banorët e tij u zhvendosen në një zonë, jo shumë larg ne ishullin e formuar në grykderdhjen e lumit të Drinit. Ishulli i Lezhes u be një vendbanim kryesor për lezhjanet.

Në 5 mars 1501, në ishullin e Lezhes, zbarkoi nga Italia me trupa ushtarake nipi i Gjergj Kastriot Skënderbeut, i njohur si Skënderbeu i ri. Ai kryesoi kryengritjen mbarëshqiptare, por që pësoi shumë shpejt disfate. Ne vitet 1478-1501, për 23 vjet, Ishulli i Lezhes, qe i vetmi vend ne bregdetin e Shqipërisë se Veriut, qe qëndroi i lire, i pavarur dhe i veteadministrueshem.

Gjeografia
Reliev fushor, i rrethuar nga veriu nga lumi Drini nga juglindja laguna e Vainit, nga perëndimi nga plazhi i Vainit ndërsa në lindje rrethohet nga qyteti i Lezhës.

Turizmi
Turizmi në këtë zonë është shfaqur që herët me pushtimin turk (fshati ishtesi një zonë e qetë dhe frytdhënëse), por që kulminacionin e arriti në shekullin XX më ndërtimin e Hotelit të Gjuetisë gjatë Luftës së II Botërore, i cili ishte shumë i frekuentuar. Gjatë periudhës së komunizmit për çudi, frekuentohej më shumë.

Në vitet 1990-1992 rrënohet për tu kthyer turistëve në vitet 2000. Është akoma shumë i frekuentuar nga shqiptarët dhe të huajt. Nga vitet 1997-1999 në VAIN, zona bregdetarë e ishullit të Lezhës janë ndërtuar shumë restorante dhe lokale, që më shumë vizitohen nga politikanët.

Demografia
Për numrin e popullsisë gjatë pushtimit turk nuk ka shumë të dhëna për shkak të zhvendosjeve nga luftërat e kryengritjet, por në vitin 1856 numëronte 30 familje, rreth 500 banorë. Për shkak të pozicionit gjeo-ekonomik gjatë tranzicionit popullsia e fshatit është shtuar shumë, tani në një regjistrim të popullsisë për shkak të zgjedhjeve lokale numëron 5620 banorë.

Ndarja administrative
Fshati bënë pjesë në komunën e Shëngjinit Ndahet në katër njësi


 * 1) Lagjja e re
 * 2) Lagjja e pyllës
 * 3) Lagjja kaskuqë
 * 4) Lagjja e hotelit

Sipas ndarjeve të reja administrative që do vihen në fuqi në 2008, lagjja e re do të kalojë si pjesë e Qytetit të Lëzhës.